
«Writing Ground / Biophony». Direcció artística: Alonzo King. Direcció creativa: Robert Rosenwasser. Direcció executiva: Karim Baer. Mestres de ballet: Arturo Fernandez i Meredith Webster. Direcció tècnica: G. Chris Griffin. Company/Stage Manager: Cody Chen. Tour Manager: Selby Schwartz. Interpretació: Shuaib Elhassan, Jeffrey Van Sciver, Babatunji, Michael Montgomery, Robb Beresford, Brett Conway, Kara Wilkes, Adji Cissoko, Courtney Henry, Madeline DeVries, Laura O’Malley i Yujin Kim. Management de la gira: Ysarca Art Promotions -Pilar de Yzaguirre i Le Trait d’Union. La BNP Paribas Foundation dóna suport a l’Alonzo King Lines Ballet per al desenvolupament dels seus projectes. Aquest projecte té el suport de la Mid Atlantic Arts Foundation, mitjançant USArtists International en col·laboració amb la National Endowment for the Arts i la Andrew W. Mellon Foundation. Companyia Alonzo King Lines Ballet. Grec 2016. Amfiteatre Teatre Grec, Barcelona, Del 15 al 16 de juliol.

Geometria emocional

El programa que presenta la companyia nord-americana Lines Ballet està integrat per dues coreografies d’Alonzo King, dues obres d’oposat contingut  que es complementen molt bé i ofereixen una clara visió del dogma del coreògraf americà: les línees, rectes o corbes són present en tot allò que veiem. Per aquest motiu, King utilitza la dansa clàssica per construir les seves coreografies,  si bé no ho fa de forma pura doncs intercanvia passos bàsics de ballet amb moviments contemporanis.  D’aquí sorgeix un llenguatge que es pot citar com dansa neoclàssica aquesta a través de la qual també s’expressen coreògrafs de renom com per exemple, William Forsythe o Jean-Christophe Maillot, això sí, reconeixent i guardant les distancies entre els estils que els caracteritza.

Un factor que sura per damunt de tot és l’impressionant nivell dels ballarins, dotze intèrprets de diferents races que mostren una tècnica impactant, que amb mestria saben diluir la gran dificultat que hi ha en la tècnica clàssica per convertir-la en una expressió corporal  orgànica.  Passos emblemàtics de ballet com són, per exemple, els développés, jetés i pirouettes, en el cos d’aquests ballarins prenen unes dimensions espectaculars, i  això ho sap King motiu pel qual els utilitza amb molta freqüència.

Writing Ground és una obra inspirada en els poemes del poeta irlandès, Calum McCann, si bé no s’escolta ni un fragment dels seus escrits ja que l’art que acompanya als ballarins en aquesta peça, és la música.  Melodies sagrades de les tradicions cristiana, jueva, musulmana i budista tibetana embolcallen les evolucions dels homes i dones, els cossos dels quals construeixen formes corals i individuals per donar expressivitat i emoció a un context.

A part de canviar-se de vestuari, una cosa que fan les ballarines abans de tornar a l’escenari per interpretar la segona peça, Biophony, és treure’s les sabatilles de punta, perquè aquesta coreografia està creada més a prop d’un moviment contemporani que de dansa clàssica pel fet que reprodueix  i ens situa en un espai natural. Sons d’animals i propis de la natura, elaborats de forma esplèndida per Bernie Krause i Richard Blackford, generen uns paisatges sonors en els quals els ballarins se submergeixen per identificar-se amb  expressions sonores de la fauna  o sorolls i textures de matèries com l’aigua o el fang.
Montse Otzet, Recomana, 16 juliol 2016

Espiritualitat corporal

Amb cossos que s'eleven amb braços i cames en actitud reverent, la companyia nord-americana saludava al públic en la seva primera visita a Barcelona. Escalfaven mentre cadascú ocupava el seu seient, com en un acte de continuïtat entre les vides civils dels nombrosos espectadors que ocupaven el Teatre Grec i un invisible fil que a tots ens relliga: un anhel de transcendència que la música sagrada de diferents tradicions religioses s'encarregaria de subratllar en la primera peça del repertori: Writing Ground.

Es tracta d'una variada, intel·ligent, polida, mesurada i perfecta coreografia d'Alonzo King, estrenada a Mònaco el 2010 sota l'empara de Jean-Christophe Maillot, director artístic de Les Ballets de Monte-Carlo. De fet és possible dibuixar una línia de correspondència entre el treball de l'afamat coreògraf francès i el d'aquesta companyia: sobre la base del classicisme, una complexa xarxa en construcció de tot un seguit de recursos expressius que es vinculen, alhora que trenquen, amb aquella tradició.

Reinventors tots dos, són el millor exemple de com la tècnica exemplar d'un elenc de ballarins profusament perfeccionistes, aritmèticament depurats, amb una preparació física de magnitud, casa perfectament amb la recerca d'actualitzacions simbòliques i escenogràfiques per fer possible el miracle tantes vegades desitjat pels afeccionats: sense renunciar a la tradició, transformar-la i atansar-la a la mirada contemporània.

Amb duos i solos de gran impacte visual, on es combina molt bé el treball de terra amb aquella elevació sistèmica, espiritual i transcendent des de la qual fixen una interpretació sobre l'escriptor irlandès Colum McCann, juguen amb la idea de columna vertebral (a partir del seu nom) com per significar allò que relliga l'home a la seva existència terrenal i alhora l'empeny en la recerca d'alguna cosa més. Són moltes les imatges i els moments que la peça ofereix en aquest sentit, però assenyalar com a mínim el duo entre els dos ballarins principals (de pell negra i blanca respectivament) i el contrast que això genera en la mirada; i un quintet, quasi en el terç final de la peça, on ella està empresonada en un cos, els peus del qual controlen els altres ballarins.

I si la varietat coreogràfica de la primera obra és el tret definitori, no passa el mateix amb Biophony: una col·laboració amb l'artista Kause dedicat als paisatges sonors naturals. És ben cert que la capacitat evocadora d'aquesta segona part és enorme, i que novament l'aigua i el xàfec podem dir que són els grans protagonistes del Grec 2016. I també que la interpretació dels ballarins segueix sent de gran nivell, si és que no millora. Però entra en una repetició indefinida de suggeriments, sense novetats i girs com havia passat en la primera peça, que la situen un parell d'esgraons molt per sota de la que probablement és la més destacada composició que s'han vist a Barcelona els darrers anys.
Jordi Sora, Recomana, 16 juliol 2016

Magníficos bailarines
En el ecuador del Festival de Verano de Barcelona 2016 ya se puede aventurar que el mejor espectáculo de danza de gran formato es el que ha ofrecido en el Teatre Grec la  compañía norteamericana la Alonzo King Lines Ballet la noche del viernes y, el de pequeño formato, el solo de Cesc Gelabert, titulado Escrit en l’aire, ya no se esperan grandes sorpresas, lo que no quiere decir que no ocurran.

La Lines Ballet, la compañía de danza neoclásica y contemporánea, de San Francisco fundada y dirigida por el premiado Alonzo King (Georgia, 1952) uno de los renovadores de la danza clásica en Estados Unidos, debuta en nuestra ciudad con dos coreografías del director de la formación: Writing Ground y Biophony.

Sin duda lo mejor de la actuación son los doce bailarines que las interpretan. La impecable técnica que exhiben,  sus  cuerpos esbeltos, todos son muy altos, su expresivo movimiento de brazos y sus espectaculares développés a la segunda cautivaron al público desde el principio de la función.  Las ejecuciones en puntas de las airosas bailarinas  resultaron hipnóticas.

Writing Ground es una obra de 2010 que King creó para el Ballet de Montecarlo. Es una pieza lírica  que se inspira en los poemas del premiado autor Colum McCann (Dublín, 1965). El intenso lenguaje del escritor irlandés, afincado en Manhattan, esculpe los cuerpos de los bailarines.

La impetuosidad de las palabras crea un hermoso contraste con el baile geométrico de la compañía. Esta emocional coreografía se ejecuta a ritmo de una atrayente banda sonora formada por músicas religiosas de las tradiciones judías, cristianas, budistas y tibetanas.

La segunda obra, Biophony, es una interesante pieza nacida de la colaboración de King con Bernie Krause, un artista creador de  paisajes sonoros naturales y del compositor, Richard Blackford. Durante años Krause ha viajado por el mundo colocando micrófonos para escuchar los sonidos de la tierra y de sus criaturas.

Así pues estos paisajes sonoros se convierten en escena en una orquesta viviente en que el ruido de mar, del viento y la lluvia se entrelazan con los sonidos de las orcas, el graznar de las ranas y las aves o el rugido de los felinos. Esta peculiar orquestación convierte a los bailarines en animales. Los largos brazos y piernas  del elenco femenino transfiguran a las mujeres en aves zancudas. Mientras que la ferocidad de los saltos de los hombres les convierte en leones. El trabajo coral trasporta al espectador a una fascinante selva. Biophony fue la coreografía más aplaudida.

Carmen del Val, El País / Recomana, 21 juliol 2016

